Üllés Nagyközség Képviselőtestületének

**11/2018. (VI.27.) önkormányzati rendelete**

**a helyi közművelődési feladatok ellátásáról**

Üllés Nagyközség Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A § (1) bekezdésében kapott felhatalmazás alapján, a 73. § (2) bekezdésében, a 76. § (1)- (2) bekezdésben és a 77. § (1) bekezdésében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva az alábbiakat rendeli el:

**A rendelet célja**

**1. §**

E rendelet célja, hogy Üllés Nagyközségi Önkormányzata (továbbiakban: önkormányzat) művelődési érdekeinek és kulturális szükségleteinek figyelembe vételével a helyi lehetőségek, sajátosságok alapján meghatározza az önkormányzat közművelődési feladatait, azok ellátási formáját, módját és mértékét.

**A rendelet hatálya**

**2. §**

(1) Jelen rendelet területi hatálya Üllés Nagyközségi Önkormányzat (továbbiakban: Önkormányzat) közigazgatási területére terjed ki.

(2) Jelen rendelet személyi hatálya kiterjed:

1. Üllés Nagyközség közigazgatási területén lakcímmel rendelkező természetes személyekre,
2. az Önkormányzat és szerveire,
3. az Önkormányzat által fenntartott integrált kulturális intézményre
4. mindazon közművelődési intézményekre, társadalmi és civil szervezetekre, egyházakra, társulásokra, gazdálkodó szervezetekre és természetes személyekre, amelyekkel, illetve akikkel Üllés Nagyközség Önkormányzat Képviselő-testülete (továbbiakban: Képviselő-testület) közművelődési feladatokra megállapodást köt.

**Az önkormányzat közművelődési alapszolgáltatásai**

**3. §**

1. Az Önkormányzat a település minden lakosának biztosítja a kultúrához való hozzáférés jogát és lehetőségét.

(2) Az Önkormányzat adottságainak figyelembevételével megszervezi a közművelődési alapszolgáltatásokat, melyek:

 *a)*művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

 *b)*a közösségi és társadalmi részvétel fejlesztése,

**4.§**

Az Önkormányzat közművelődési alapszolgáltatások megszervezésének keretében biztosítja:

(*a)* a művelődő közösségnek rendszeres és alkalomszerű művelődési vagy közösségi tevékenysége végzésének helyszínét,

*b)* a művelődő közösség számára bemutatkozási lehetőségeket,

c) a nyilvános könyvtári ellátás jogszabályban rögzített működtetését, alapkövetelményeit és meghatározza a működtetés alapfeladatait

**5.§**

Az Önkormányzat az alábbi közművelődési tevékenységeket támogatja:

1. elősegíti a település környezeti, szellemi, művészeti értékeinek, hagyományainak feltárását, megismerését, a helyi művelődési szokások gazdagítását, gondozását
2. elősegíti a környezeti kultúra javítását, településesztétikai kultúra fejlesztését,
3. együttműködik a más településeken működő kulturális és szakmai szervezetekkel,
4. elősegíti a közművelődési tevékenységgel összefüggő elemzéseket és fejlesztő programok készítését és hasznosítását,
5. közhasznú kulturális információs szolgáltatásokat, helyi művelődési, szociológiai kutatásokat,
6. részt vesz a térség közművelődési rendezvényeinek szervezésében, gondozza a kistérségi kulturális kapcsolatokat,
7. az egyetemes, nemzeti és nemzetiségi kultúrák megismertetését, gyarapítását, a különböző kultúrák közötti kapcsolatok kiépítését és fenntartását,
8. gyűjti és összesíti a közművelődési információkat,
9. elősegíti a helyi környezeti, művészeti, közművelődési értékeinek, sajátosságainak bemutatását,
10. Az Önkormányzat vonzerejének, lakosságmegtartó képességének növelését, a civil társadalom önszerveződő tevékenységének erősítését, a nagyközségi lakosok életminőségének, életesélyeinek javítását, lehetőségeihez híven biztosítja a szabadidő kulturális eltöltéséhez szükséges feltételeket,
11. a hátrányos helyzetű rétegek kulturális elesettségének mérséklését,
12. elősegíti a gyermekek és fiatalok művészeti, közművelődési és közösségi életét
13. elősegíti az ismeretszerző, amatőr és alkotó közösségek működését és tevékenységét,
14. biztosítja a nyilvános könyvtári ellátást a helyi igények és a törvényi előírások alapján
15. a helyi lakosság önkéntes összefogásán alapuló kezdeményezések, civil szervezetek, tevékenységének támogatása, a helyi társadalmi csoportok közti kapcsolatrendszer kiépítése és gondozása, közösségi élet szervezése A hátrányos helyzetű társadalmi csoportok öntevékeny lehetőségei felkutatásának segítése,
16. irodalmi estek, színházi előadások, kiállítások, ismeretterjesztő előadások stb. szervezése
17. a település helytörténetét bemutató kulturális hagyományokat felelevenítő, a helyi művészeti értékekre figyelmet felhívó programok szervezése és lebonyolítása
18. nemzeti és társadalmi ünnepek szervezése, lebonyolítása
19. egyéb, az Önkormányzat által támogatandónak minősített művelődési formákat, kulturális tevékenységet.

**6. §**

(1) Az önkormányzat kötelező közművelődési feladatait elsősorban az általa fenntartott és működtetett integrált kulturális intézménnyel, a Déryné Kulturális Központtal, (amely önállóan működő, gazdasági szervezettel nem rendelkező költségvetés szerv) – ezek tagintézményeivel a Közösségi Házzal és a Községi Könyvtárral – mint költségvetési intézménnyel látja el.

/2/ Az önkormányzat által fenntartott integrált kulturális intézmény vezetőjének minden év január 31-ig a Képviselő-testület elé kell terjeszteni az összeállított éves munkatervét, amely az előző év értékelését és a tárgyév munkaprogramját tartalmazza. A testület a soron következő ülésén dönt a munkaterv elfogadásáról.

**A közművelődésben együttműködő partnerek**

**7. §**

Az Önkormányzat a közművelődési feladatainak ellátása során együttműködik:

1. Üllés Nagyközségben működő, közművelődési feladatokat is ellátó, valamint művészeti, hagyományőrző, kulturális tevékenységet végző szervezetekkel, személyekkel
2. egyházzal
3. oktatási, nevelési intézményekkel
4. civil szervezetekkel, alapítványokkal
5. helyi értéktár bizottsággal.

**Közművelődési megállapodás**

**8. §**

(1) A Képviselő-testület az önkormányzat által fenntartott integrált kulturális intézmény által el nem látható feladatok elvégzésére közművelődési megállapodást köthet jogi és természetes személyekkel.

(2) Közművelődési feladat megállapodás keretében csak akkor látható el, ha azt az önkormányzati közművelődési szervezet nem vállalja, vagy nem tudja ellátni.

(3) A közművelődési megállapodással ellátandó feladatra a helyben szokásos módon nyilvános pályázatot kell kiírni a pályázati és a megállapodási feltételek pontos megjelölésével. A pályázati és az elbírálási határidő egyaránt 30 nap. A pályázatokat szakértői bizottsággal kell véleményeztetni, melynek tagjai az Országos Szakértői Névjegyzékből hívott és a Magyra Népművelők Egyesülete által delegált szakértők.

**A közművelődés finanszírozása**

**9. §**

1. Az önkormányzat közművelődési feladatait költségvetéséből finanszírozza, melynek forrása a a központi költségvetésből származó normatív támogatás, a központosított előirányzatokból, intézmény saját bevételéből származó összeg és az elkülönített állami pénzalapokból, alapítványi forrásokból pályázati úton elnyert összeg
2. Az önkormányzat vállalja, hogy minden évben költségvetése kiadási főösszegének a Képviselőtestület által jóváhagyott részt mint intézményi finanszírozást közművelődési feladatokra fordítja, mely tartalmazza a helyi önkormányzatok könyvtári és közművelődési érdekeltségnövelő támogatás igényléséhez szükséges saját erőt is.
3. Az önkormányzat által fenntartott integrált kulturális intézmény támogatási összege a következő tételekből áll:
4. bázisfinanszírozás
5. az épület előző évi energia, közüzemi és karbantartási költségei,

ab) a szervezet tárgyév január 1-ei létszámának a költségvetési törvény által garantált bérösszege

1. feladatfinanszírozás

ba) a fenntartó által elfogadott munkatervi feladatok ellátásához szükséges dologi és bérköltségek részösszegei

1. a fenntartó által meghatározott egyéb feladatok dologi és bérköltsége.

**10. §**

A díjmentes és díjköteles szolgáltatásaik köréről az **1.sz.melléklet**, a közművelődési megállapodások feltételrendszeréről a **2.sz.melléklet** rendelkezik.

**A közművelődési tevékenység**

**irányítása és ellenőrzése**

**11. §**

1. A muzeális intézményekről a nyilvános könyvtári ellátásról és a közművelődésről szóló 1997. évi CXL törvény és a jelen rendelet által meghatározott közművelődési feladatokkal kapcsolatos hatásköröket Üllés Nagyközség Önkormányzatának Képviselő-testülete gyakorolja.
2. Az Önkormányzat az integrált kulturális intézmény törvényességi ellenőrzését a vonatkozó jogszabályokban foglaltak alapján látja el.
3. Az Önkormányzat intézményének szakmai ellenőrzését a Képviselő-testület szakmai beszámoló és szakértői vélemények alapján látja el.
4. A muzeális intézményekről a nyilvános könyvtári ellátásról és a közművelődésről szóló 1997. évi CXL törvényben meghatározottak alapján a helyi lakosság képviselete érdekében legfeljebb hároméves időtartamra Közművelődési Kerekasztal alakítható.

**Záró rendelkezések**

**12. §**

E rendelet a kihirdetését követő napon lép hatályba, és hatálybalépésével egyidejűleg hatályát veszti **a** helyi közművelődési feladatok ellátásárólszóló 8/2000. (X. 5.) Kt. számú rendelet.

Üllés, 2018. május 26.

Nagy Attila Gyula Dr. Borbás Zsuzsanna polgármester jegyző

Kihirdetve: 2018. június 27.

Dr. Borbás Zsuzsanna

jegyző

**1.sz.melléklet**

**Közművelődési szervezetek díjmentes és díjköteles**

**szolgáltatásainak köre**

1. Díjmentes szolgáltatások:
2. Az intézmény termeinek, felszerelésének, berendezésének és az alkalmazottak munkájának igénybevételével önkormányzati intézmények, kulturális célú közösségek és helyi civil szervezetek számukra bevételt nem termelő szervezeti, közművelődési, közösségi tevékenysége, valamint a R. 4.§-ban felsorolt mindazon saját tevékenység, mely az intézménynek közvetlen kiadással nem jár.
3. Mindaz a tevékenység, amelyet az önkormányzat célzott feladatként finanszíroz.
4. Díjköteles szolgáltatások:
5. Minden nem kulturális és/vagy üzleti célú tevékenység díjköteles
6. Minden olyan kulturális tevékenység díjköteles, mely az intézménynek saját költségvetéséből közvetlen kiadással jár.
7. A szolgáltatás díjának mértéke:
8. Az intézmény kulturális tevékenysége a közvetlen kiadás mértékéig díjköteles

b) A nem kulturális és/vagy üzleti célú tevékenységek díjait a Képviselőtestület külön határozatában állítja meg.

**2.sz. melléklet**

**Közművelődési megállapodások szabályai**

A települési önkormányzat a közművelődési rendeletében meghatározott közművelődési feladatok megvalósítására a muzeális intézményekről a nyilvános könyvtári ellátásról és a közművelődésről szóló 1997. évi CXL törvény követelményeinek megfelelő jogi vagy természetes személlyel közművelődési megállapodást köthet.

1. Közművelődési megállapodás keretében vállalt feladatot csak közművelődési célú társadalmi szervezet, gazdasági társaság, ill. felsőfokú közművelődési szakirányú végzettségű egyéni vállalkozó láthat el.
2. Az 1.pontban felsoroltakra egyaránt érvényes pályázati feltétel:
3. legalább három éves folyamatos és dokumentumokkal bizonyított közművelődési tevékenység,
4. rendezett köztartozások és ezek 30 napnál nem régebbi hiteles dokumentumokkal való igazolása.
5. részletes szakmai koncepció a pályázni kívánt feladat ellátására.
6. Jogi személyekre érvényes pályázati feltétel:
7. a szervezet közművelődési céljának és tevékenységének alapszabályban ill. alapító okiratban való szerepeltetése, ezen dokumentumok hiteles másolata,
8. a szervezet legfőbb döntéshozó szervének a feladatellátás szándékáról való és 30 napnál nem régebbi döntése, az erről szóló jegyzőkönyvi kivonat és jelenléti ív hiteles másolata
9. Egyéni vállalkozóként való pályázás feltétele: három hónapnál nem régebbi erkölcsi bizonyítvány, érvényes vállalkozói igazolvány és közművelődési szakirányú végzettség oklevele, vagy 30 napnál nem régebbi hiteles másolatuk.
10. Gazdasági társaság pályázata csak akkor vehető figyelembe, ha ügyvezetője, vagy alkalmazottja - betéti társaság esetében egy beltagja - felsőfokú közművelődési szakirányú végzettséggel rendelkezik.